FI
29.9.2023
4.
Euroopan unionin virallinen lehti
C 344/237
Tuotantomenetelmä
Tuotantokaaviota muutetaan, jotta se olisi johdonmukainen seuraavien muutosten kanssa: Otetaan käyttöön lajikevalintaa koskeva menettely.
Poistetaan suorakylvö kylvötavoista, sillä se ei ole enää käytössä.
Mainitaan varttaminen, sillä sen harjoittaminen on nykyään sallittua.
Poistetaan lakisääteisiä tietoja sisältävä virke, jossa muistutetaan, että kasvinsuojeluaineiden käytössä on noudatettava ilmoitettuja levitysaikoja.
Lisätään vaatimus kutakin peltolohkoa koskevasta analyysista, jolla määritetään typen ylijäämä 1. tammikuuta ja 30. huhtikuuta välisenä aikana, sekä typpilannoitteiden ja -jäämien enimmäismäärästä, joka on 150 yksikköä hehtaaria kohden.
Lisätään velvoite käytettyjen maatalousmuovien kierrättämisestä.
Lisätään uusi viljelmien keinokastelua koskeva kohta.
Toiminnanharjoittajan on hyödynnettävä päätöksenteon tukivälineitä keinokastelun perustelemiseksi.
Korvataan sadonkorjuulle määritetty ajanjakso kypsyyttä koskevilla arviointiperusteilla.
Poistetaan tuote-eritelmästä viittaus tuottoon.
Täydennetään melonien hyväksyntää, lajittelua ja kokoluokittelua koskevia arviointiperusteita.
Muutetaan melonien pakkaamista ja varastointia siten, että melonien vähimmäismäärä lavaa kohden lasketaan yhdeksään.
Lisätään maininta siitä, että sadonkorjuun ja lähettämisen välinen aika saa olla enintään kaksi päivää.
Tarkennetaan sen velvoitteen perusteluita, jonka mukaan pakkaamisen on tapahduttava rajatulla maantieteellisellä alueella.
Muutos ei vaikuta yhtenäiseen asiakirjaan.
5.
Yhteys maantieteelliseen alueeseen
Lisätään virke, jossa selitetään, että tuotteen erityislaatu ja maine ovat yhteydessä maantieteelliseen alueeseen.
Melonien painoa koskevaa kohtaa muutetaan, jotta se olisi johdonmukainen tuotteen kuvausta koskevan osion kanssa.
Muutos vaikuttaa yhtenäiseen asiakirjaan.
6.
Valvontaelintä koskevat tiedot
Tätä kohtaa muutetaan tuote-eritelmien laatimisen yhdenmukaistamiseen tähtäävien kansallisen tason määräysten mukaisesti siten, että kohdassa mainitaan vain kansallisten toimivaltaisten viranomaisten (INAO ja DGCCRF) nimet ja yhteystiedot.
Sertifioivan elimen nimeen ja yhteystietoihin voi tutustua INAOn kautta.
Muutos vaikuttaa yhtenäiseen asiakirjaan.
7.
Merkinnät
Muutetaan kohtaa ”Merkinnät” tuote-eritelmien laatimisen yhdenmukaistamiseen tähtäävien kansallisen tason määräysten mukaisesti, poistetaan nykyinen kappale ja korvataan se virkkeellä, jossa esitetään pakolliset lakisääteiset tiedot.
Muutetaan ryhmittymän tunnusta.
Muutos vaikuttaa yhtenäiseen asiakirjaan.